kalixlouiis/myanmar-wikipedia-corpus huggingface dataset:
နောက်ထပ် အလုပ်ဆက်လုပ်ရန် ရင်းနှီးငွေမရှာနိုင်တော့သည့်အပြင် ကျန်းမာရေးကလည်း သိသိသာသာဆိုးရွားလာခဲ့ရာ ကူရိုဆာဝါသည် ကျဆုံးခန်းသို့ ရောက်ရန်သေချာလာတော့သည်။
၁၉၇၁ ဒီဇင်ဘာ ၂၂ တွင် သူသည် သူ၏လက်ကောက်ဝတ်နှင့် လည်မျိုကို အကြိမ်ကြိမ်လှီးဖြတ်၍ သေကြောင်းကြံသည်။
သို့ရာတွင် မအောင်မြင်ခဲ့ပဲ ကျန်းမာရေးအခြအနေ ပြန်ကောင်းလာပြန်သည်။
ဒါရိုက်တာကြီးသည် ပြည်တွင်းတွင်သာ မှီခိုနေထိုင်ရသော ဘဝသို့ရောက်သွားပြီး အခြားရုပ်ရှင်တစ်ခု ထပ်မံဖန်တီးပြနိုင်ရန် မသေချာတော့ပေ။
၁၉၇၃ အစောပိုင်းတွင် ဆိုဗီယက်စတူဒီယိုတစ်ခုဖြစ်သော " မော.(စ)ဖလင်"မှ ဒါရိုက်တာကြီးအား သူတို့နှင့် အလုပ်တွဲလုပ်ရန် ကမ်းလှန်းလာသည်။
ကူရိုဆာဝါက ရုရှားရှာဖွေလေ့လာရေးသမား ဗလာဒီမာ အာဆညက်(ဗ)၏ ကိုယ်တိုင်ရေးအတ္ထုပ္ပတ္တိစာအုပ် "ဒါဆူ အူဇေလာ"ကို ရိုက်ကူးလိုသည်ဟု ဆန္ဒပြုခဲ့သည်။
ထိုစာအုပ်မှာ သဘာဝတရားနှင့် ပျော်မွေ့နေသော ဂို(လ)ဒီ မုဆိုးတစ်ယောက်၏ ဘဝအကြောင်းဖြစ်ပြီး ချဲ့ထွင်ကျူးကျော်လာသော လူမှုအဖွဲ့အစည်းကြောင့် သဘာဝတရားနှင့်အတူ ပျက်ဆီးခြင်းသို့ရောက်ရပုံဖြစ်၍ ၁၉၃၀ ဝန်းကျင်ကပင် သူရိုက်ချင်နေသော ဇာတ်မျိုးဖြစ်၏။
၁၉၇၃ ဒီဇင်ဘာတွင် ၆၃ နှစ်ရှိပြီဖြစ်သော ဒါရိုက်တာကြီးသည် အနီးဆုံးကူညီသူလေးယောက်နှင့်အတူ ဆိုဗီယက်ပြည်ထောင်စုသို့ ထွက်ခွာခဲ့သည်။
၁၉၇၄ မေလတွင် ဆိုက်ဘေးရီးယား၌ ရိုက်ကူးခြင်းစတင်သည်။
၁၉၇၅ ဧပြီတွင် ရိုက်ကူးခြင်းပြီး၍ ဇွန်လတွင် ပင်ပန်းကာအိမ်လွမ်းနေပီဖြစ်သော ကူရိုဆာဝါသည် ဂျပန်သို့ပြန်လေသည်။
၁၉၇၅ ဩဂုတ်လ ၂ရက်တွင် "ဒါဆူ အူဇေလာ"ကို ဂျပန်တွင် ပထမဆုံးရုံတင်ပြသသည်။
ဝင်ငွေကောင်းသည်။
ဂျပန်ဝေဖန်ရေးသမားများဆီမှ အသံမထွက်သော်လည်း ကမ္ဘာကမူ ကောင်းစွာချီးကျူးကြ၍ "နဝမအကြိမ်မြောက် မော်စကို နိုင်ငံတကာ ရုပ်ရှင်ပွဲတော်"တွင် ရွှေတံဆိပ်ဆု ချီးမြင့်ခံရသည်။
ထို့ပြင် "အကောင်းဆုံး နိုင်ငံရပ်ခြားစကားပြောရုပ်ရှင် အကယ်ဒမီဆု"ကိုလည်း ရရှိခဲ့သည်။
ရုပ်မြင်သံကြားအတွက် ပရောဂျက်များ ကမ်းလှန်းမှုများရှိသော်လည်း သူက ရုပ်ရှင်လောကမှလွဲ၍ မလုပ်လိုပေ။
သို့သော်လည်း အရက်သေစာ သောက်ခဲလှသော ဒါရိုက်တာကြီးသည် "ဆန်တိုရီ ဝီစကီ"၏ ရုပ်မြင်သံကြားကြော်ငြာများတွင် ပါဝင်ဖို့ သဘောတူခဲ့သေးသည်။
မော်ကွန်းတွင်မည့် ရုပ်ရှင်နှစ်ကား (၁၉၇၈–၈၆) ကူရိုဆာဝါ၏ "လျှို့ဝှက်ခံတပ်"ရုပ်ရှင်၏ လွှမ်းမိုးမှုဖြင့် အမေရိကန်ဒါရိုက်တာ ဂျော့လူးကပ်(စ)ရိုက်ကူးသော သိပ္ပံစိတ်ကူးယဉ်ဇာတ်ကား "ကြယ်တာရာ စစ်ပွဲများ(ရုပ်ရှင်)"သည် ၁၉၇၇တွင် အကြီးအကျယ်အောင်မြင်ခဲ့သည်။
ဂျော့ကဲ့သို့ အခြားဟောလိဝုဒ်ဒါရိုက်တာလက်သစ်များသည် ကူရိုဆာဝါအား စံပြပုဂ္ဂိုလ်အဖြစ် သတ်မှတ်ကြရာ ဒါရိုက်တာအိုကြီးသည် ရုပ်ရှင်ထပ်မံရိုက်ကူးရန် ငွေကြေးအထောက်အပံ့မရှိသည်ကို အလန့်တကြားတွေ့ရှိလိုက်ရသည်။
သူတို့နှစ်ဦးသည် ၁၉၇၈ ဇူလိုင်တွင် ဆန်ဖရန်စစ္စကို၌ တွေ့ဆုံကြ၍ ကူရိုဆာဝါဖန်တီးလိုသည့်ရုပ်ရှင် "ကာဂီမူရှာ"အတွက် လိုအပ်မည့် ငွေကြေးအထောက်အပံ့ကိစ္စကို ဆွေးနွေးကြသည်။
ကူရိုဆာဝါ၏ ဇာတ်ညွှန်းနှင့် ရိုက်ကွင်းပုံကြမ်းများက ဂျော့ကို ဘဝင်ခိုက်စေခဲ့ပြီး ဂျော့သည် သူ၏လက်ရှိ အောင်မြင်မှုအရှိန်အဝါကိုသုံး၍ လွန်ခဲ့သော ဆယ်နှစ်ခန့်က ကူရိုဆာဝါအားအလုပ်ထုတ်ခဲ့သော "နှစ်ဆယ်ရာစု မြေခွေး"ကုမ္ပဏီကို ကူရိုဆာဝါ၏ "ကာဂီမူရှာ"အား ထုတ်လုပ်ပေးရန် အကျပ်ကိုင်တော့သည်။
ထို့နောက် အဖော်အဖြစ် ကူရိုဆာဝါ၏ ပရိသတ်တစ်ဦးပင်ဖြစ်သော ဖရန်စစ် ဖို့(ဒ) ကော်ပိုလာကိုပါ ပူးတွဲထုတ်လုပ်သူအဖြစ် စည်းရုံးခဲ့သည်။
ကူရိုဆာဝါသည် တက်ကြွသော စိတ်သစ်လူသစ်ဘဝဖြင့် ဧပြီလတွင် ရိုက်ကူးရေးစသည်။
သတ်မှတ်ကာလထက် အပါတ်အနည်းငယ်နောက်ကျပြီးမှ ၁၉၈၀ ဧပြီတွင် ဂျပန်၌ စတင်ရုံတင်သည်။
ဂျပန်တွင် အလျင်အမြန် အကြီးအကျယ် ပေါက်သွားသည်။
ပြည်ပတွင်လည်း ဝေဖန်ရေးအရရော ဝင်ငွေအရပါ အောင်မြင်ပြီး မေလတွင်ကျင်းပသော ၁၉၈၀ ကိန်း ရုပ်ရှင်ပွဲတော်တွင် ရွှေကလောင်ဆု ရရှိခဲ့သည်။
ကူရိုဆာဝါသည် ကျန်တစ်နှစ်လုံးကို အမေရိကနှင့် ဥရောပတွင် "ကာဂီမူရှာ"ရုပ်ရှင်အား ကြော်ငြာရင်း၊ ဆုများနှင့် ချီးကျူးဂုဏ်ပြုခြင်းများကို လက်ခံရင်း၊ရုပ်ရှင်ဇာတ်ကွက်များအတွက် သူရေးဆွဲခဲ့သောပုံများကို အနုပညာလက်ရာအဖြစ် ပြပွဲပြုလုပ်ပြသခြင်းဖြင့် ကုန်ဆုံးစေသည်။
200px|"ရန်"ရုပ်ရှင်မှ "တတိယရဲတိုက်"ဇာတ်ဝင်ခန်းအတွက် ကူရိုဆာဝါရေးဆွဲထားသောပုံတစ်ပုံ။
ကူရိုဆာဝါသည် ရိုက်ကွင်းတည်ဆောက်ရန်နှင့် ရိုက်ကူးရာတွင် သူ့အလုပ်သမားများ အထောက်အကူဖြစ်စေရန် ထိုကဲ့သို့ ပုံများရေးဆွဲ အသုံးပြုလေ့ရှိသည်။
|alt=A storyboard image painted by Kurosawa for the movie, Ran: it depicts what appears to be a gate, behind which is a long flight of steps, around which are depicted various large structures in the style of 16th Century Japan. "ကာဂီမူရှာ"နှင့်အတူ နိုင်ငံတကာအောင်မြင်မှုရရှိခဲ့ခြင်းကြောင့် ကူရိုဆာဝါသည် နောက်ရုပ်ရှင်အဖြစ် "ရန်"ကို ရိုက်ကူးရန်ပြင်သည်။
ဝီလီယံ ရှိတ်စပီးယား၏ ပြဇာတ်ဖြစ်သော "လီယာ မင်းကြီး"အား အခြေခံ၍ ဇာတ်ညွှန်းရေးသည်။
ဂျပန်စတူဒီယိုများအနေဖြင့် နိုင်ငံအတွင်း သမိုင်းတလျောက် ကုန်ကျစရိတ်အများဆုံး ရုပ်ရှင်ဖြစ်လာမည့်အပေါ် စိုးရိမ်ကြသည့်အလျောက် နိုင်ငံရပ်ခြားမှ ငွေကြေးအထောက်အပံ့လိုအပ်လာပြန်သည်။
ဤတစ်ကြိမ်တွင်မူ ပြင်သစ်ထုတ်လုပ်သူ ဆာဂျီ ဆေ(လ)ဘာမန် ကကူညီခဲ့သည်။
၁၉၈၃ ဒီဇင်ဘာမတိုင်မီထိ ရိုက်ကူးရေးမစတင်နိုင်ခဲ့ဘဲ တစ်နှစ်ခန့်ကြာခဲ့သည်။
၁၉၈၅ ဇန်နဝါရီတွင် "ရန်"ကို ရိုက်ကူးနေရင်းမှ ကူရိုဆာဝါ၏ဇနီးသည် နေထိုင်မကောင်းဖြစ်၍ ရိုက်ကူးရေးခေတ္တနားရသည်။
ဖေဖော်ဝါရီလ ၁ရက်နေ့တွင် သူမကွယ်လွန်သွားသည်။
ကူရိုဆာဝါလည်းရုပ်ရှင်ကို အဆုံးသတ်အောင်ရိုက်ကူး၍ မေလ ၃၁ရက် တိုကျိုရုပ်ရှင်ပွဲတော်တွင် စတင်ရုံတင်နိုင်ခဲ့ပြီး နောက်တစ်ရက်တွင် ကမ္ဘာအနှံ့ဖြန့်ချိခဲ့သည်။
ဤရုပ်ရှင်သည်လည်း "ကာဂီမူရှာ"ကဲ့သို့ပင် ဂျပန်တွင် ဝင်ငွေအတန်အသင့်သာရရှိသော်လည်း နိုင်ငံတကာတွင် အောင်မြင်ခဲ့သည်။
"ကာဂီမူရှာ"နှင့် "ရန်"နှစ်ကားလုံးကို ကူရိုဆာဝါ၏ အကောင်းဆုံးလက်ရာများအဖြစ် သတ်မှတ်ကြသည်။
နောက်ဆုံးလက်ရာများနှင့် နောက်ဆုံးနှစ်များ (၁၉၈၇–၉၈) သူ၏ နောက်ရုပ်ရှင်အတွက် ကူရိုဆာဝါသည် သူယခင်ကရိုက်ကူးခဲ့သမျှသော ရုပ်ရှင်များနှင့် လုံးဝကွဲပြားသည့် အကြောင်းအရာတစ်ခုကိုရွေးချယ်ခဲ့သည်။
"ငမူးတမန်တော်"နှင့် "ကာဂီမူရှာ"ရုပ်ရှင်များကဲ့သို့ သူ၏အချို့ရုပ်ရှင်များတွင် ဇာတ်ကောင်များ၏ အိပ်မက်ဖြစ်စဉ်အကျဉ်းများ ထည့်ဖူးသော်လည်း ယခုရိုက်ကူးမည့် "အိပ်မက်များ"ရုပ်ရှင်သည် ဒါရိုက်တာ၏ ကိုယ်ပိုင် အိပ်မက်များအပေါ်တွင်သာ လုံးလုံးအခြေခံသည်။
သိသာထင်ရှားသည်မှာ ဤရုပ်ရှင်အတွက် ဇာတ်ညွှန်းကို နှစ်လေးဆယ်အတွင်း ပထမဆုံးအနေဖြင့် တစ်ဦးတည်း ရေးသားခဲ့ခြင်းဖြစ်သည်။
ယခင်ရုပ်ရှင်များထက် ခန့်မှန်းကုန်ကျငွေနည်းသော်လည်း ဂျပန်စတူဒီယိုများက ဒါရိုက်တာကြီးဘက်၌ရှိမနေချေ။
ထို့ကြောင့် ကူရိုဆာဝါသည် အခြားထင်ရှားသော သူ့ပရိသတ်တစ်ဦးဖြစ်သည့် စတီဗင် စပီး(လ)ဘတ်အား "ဝါနာ ဘရာသား"ကုမ္ပဏီထံ ရုပ်ရှင်အတွက် နိုင်ငံတကာမူပိုင်ခွင့်ကို ဝယ်ယူစေရန် အကူအညီတောင်းသည်။
ရှစ်လထက်ပို၍ အချိန်ယူရိုက်ကူးပြီးနောက် ၁၉၉၀ မေလတွင် "အိပ်မက်များ"ကို ကိန်း၌ ရုံတင်သည်။
ကူရိုဆာဝါသည် သမရိုးကျဇာတ်တစ်ခုဖြစ်သော "Rhapsody in August"ကို ရိုက်ကူးရန်ပြင်သည်။
ဒုတိယကမ္ဘာစစ်အပြီး နျူကလီးယားဗုံးဒဏ်ကြောင့် ပျက်ဆီးခဲ့ရသော နာဂါဆာကီ၏ အနာတရများကို ပြန်လည်တူးဆွထားသော ဇာတ်ဖြစ်သည်။
ဇာတ်လမ်းကို ကီယိုကီ မူရာတာ၏ ဝတ္ထုတစ်ပုဒ်ကို မှီငြမ်းခြင်းဖြစ်သော်လည်း နာဂါဆာကီကိုဗုံးကြဲခြင်း အကိုးအကားများမှာမူ ဒါရိုက်တာ၏ ကိုယ်ပိုင်ဖြစ်သည်။
ဤရုပ်ရှင်မှာ ကူရိုဆာဝါ့ဘဝတစ်လျောက် အမေရိကန်ရုပ်ရှင်ကြယ်ပွင့် တစ်ဦးပါဝင်သော တစ်ခုတည်းသောရုပ်ရှင်ဖြစ်သည်။
ရစ်ချတ် ဂီရီက သူရဲကောင်းအိုတစ်ဦး၏ တူနေရာမှ မထင်မရှားပါဝင်ထားခြင်းဖြစ်သည်။
၁၉၉၁ နှစ်စတွင် ရိုက်ကူးရေးစ၍ ထိုနှစ် မေလ ၂၅ တွင် ရုံတင်ရာ အဆိုးဝါးဆုံးဝေဖန်ခံရသည်။
အထူးသဖြင့် အမေရိကတွင် ဒါရိုက်တာအား အမေရိကန်ဆန့်ကျင်ရေးပြင်းပြမှုများသူဟု စွပ်စွဲကြသည်။
ကမာကူရရှိ အကီရာ ကူရိုဆာဝါ၏ အုတ်ဂူ ကူရိုဆာဝါသည် အချိန်မဆိုင်းဘဲ နောက်တစ်ကားအဖြစ် "မာဒါဒါယို"ကို ရိုက်ကူးရန်ပြင်သည်။
"ဟာယကင် အူချီဒါ"၏ ကိုယ်တိုင်ရေးအတ္ထုပ္ပတ္တိအားအခြေခံ၍ ဒုတိယကမ္ဘာစစ်အတွင်းနှင့် စစ်ပြီးကာလမှ ဂျာမန်တို့၏ ဂျပန်လူမျိုး ပရော်ဖက်ဆာတစ်ဦးအကြောင်း ဖြစ်သည်။
၁၉၉၂ ဖေဖော်ဝါရီတွင် ရိုက်ကူးရေးစ၍ စက်တင်ဘာတွင် ပြီးသည်။
၁၉၉၃ ဧပြီ ၁၇ တွင် ဖြန့်ချိသည်။
ပြီးခဲ့သေ။
ရုပ်ရှင်နှစ်ကားထက် ပိုမိုဆိုးဝါးသော ဝေဖန်မှုကြုံရသည်။
သို့သော်လည်း ကူရိုဆာဝါမှာ ဆက်လက်ဖန်တီးရန်ကြိုးစားဆဲဖြစ်သည်။
၁၉၉၃ တွင် "ပင်လယ်ကြီးက ကြည့်နေတယ်"ရုပ်ရှင်နှင့် ၁၉၉၅ တွင် "မိုးရွာသွန်းပြီးနောက်"ရုပ်ရှင်တို့၏ မူရင်းဇာတ်ညွှန်းများကို ရေးပေးခဲ့သည်။
၁၉၉၅ တွင် နောက်ဆုံးလုပ်လက်စ အလုပ်ကို လက်စသတ်နေရင်း ကူရိုဆာဝါသည် ချော်လဲ၍ ကျောရိုးကျိုးသွားသည်။
ထိုမတော်တဆမှုပြီးနောက် သူသည် တစ်သက်လုံး ဘီးတပ်ကုလားထိုင်ဖြင့် နေထိုင်သွားရသည်။
သူ၏ အစဉ်သဖြင့်ရှိခဲ့သော ရုပ်ရှင်ရိုက်ကူးနေရင်း ရိုက်ကွင်းမှာပင် သေဆုံးသွားလိုသော ဆန္ဒသည်—မပြည့်ဝခဲ့ပေ။
မတော်တဆမှုအပြီးတွင် ကူရိုဆာဝါ၏ ကျန်းမာရေးအခြေအနေ ဆိုးရွားလာခဲ့သည်။
သူ၏ စိတ်ဆန္ဒအဟုန်တို့မှာ ရှင်သန်ထက်မြက်ဆဲဖြစ်သော်လည်း သူ၏ ခန္ဓာကိုယ်မှာ လက်မြောက်အရှုံးပေးရချေပြီ။
သူ့ဘဝ၏ နောက်ဆုံးနှစ်ဝက်တွင် အိမ်ရှိ အိပ်ရာထဲ၌သာ သီချင်းများနားထောင်ရင်း၊ ရုပ်မြင်သံကြားကြည့်ရင်း အချိန်ကုန်ရလေသည်။
အသက် ၈၈ နှစ်အရွယ် ၁၉၉၈ခုနှစ် စက်တင်ဘာလ ၆ ရက်တွင် အကီရာ ကူရိုဆာဝါသည် လေဖြတ်၍ ကွယ်လွန်လေသည်။
သားသမီးနှစ်ယောက်၊ မြေးလေးယောက် ကျန်ရစ်သည်။
Kurosawa grandchildrengrandson by Kazuko ကွယ်လွန်ပြီးနောက် ကူရိုဆာဝါ ကွယ်လွန်ပြီးသည့်နောက်မှ သူ၏ ရုပ်ရှင်အဖြစ် မရိုက်ကူးရသေးသော ဇာတ်ညွှန်းများကို ရုက်ရှင်ရိုက်ကူးကြလေရာ ၁၉၉၈ တွင် ဒါရိုက်တာ "တာကာရှီ ကိုအိဇုမိ"ရိုက်ကူးသော "မိုးရွာသွန်းပြီးနောက်"ရုပ်ရှင်ကို ဖြန့်ချိလေသည်။
ထို့ပြင် ၂၀၀၂ ခုနှစ်တွင် ဒါရိုက်တာ "ကိုင် ကူမိုင်"ရိုက်ကူးသော "ပင်လယ်ကြီးက ကြည့်နေတယ်"ရုပ်ရှင် ကို ရုံတင်သည်။
ယွန်ကီ နို ကိုင် (သူရဲကောင်းလေးဖော်) (ကူရိုဆာဝါ၊ ကိုင်ဆူကီ ကီနိုရှီတာ၊ မာဆာကီ ကိုဘာယာရှီ၊ ကွန် အီချီကာဝါ) မှ ဖန်တီးခဲ့သော ဇာတ်ညွှန်းတစ်ခုကို တစ်ဦးတည်းအသက်ရှင် ကျန်ရစ်သူ ကွန် အီချီကာဝါက ရိုက်ကူး၍ ၂၀၀၀ ပြည့်နှစ်တွင် ရုံတင်သည်။
မှတ်စုများ ကိုးကား ဆက်လက်ဖတ်ရှုရန် Buchanan, Judith (2005). Shakespeare on Film. Pearson Longman. ISBN 0-582-43716-4. Burch, Nöel (1979). To the Distant Observer: Form and Meaning in the Japanese Cinema. University of California Press. ISBN 0-520-03605-0. Available online at the Center for Japanese Studies, University of Michigan Cowie, Peter (2010). Akira Kurosawa: Master of Cinema. Rizzoli Publications. ISBN 0-8478-3319-4. Davies, Anthony (1990). Filming Shakespeare's Plays: The Adaptions of Laurence Olivier, Orson Welles, Peter Brook and Akira Kurosawa. Cambridge University Press. ISBN 0-521-39913-0. Desser, David (1983). The Samurai Films of Akira Kurosawa (Studies in Cinema No. 23). UMI Research Press. ISBN 0-8357-1924-3. Leonard, Kendra Preston (2009). Shakespeare, Madness, and Music: Scoring Insanity in Cinematic Adaptations. Plymouth: The Scarecrow Press. ISBN 0-8108-6946-2. Sorensen, Lars-Martin (2009). Censorship of Japanese Films During the U.S. Occupation of Japan: The Cases of Yasujiro Ozu and Akira Kurosawa''. Edwin Mellen Press. ISBN 0-7734-4673-7. ပြင်ပလင့်ခ်များ Akira Kurosawa at the Criterion Collection Akira Kurosawa: News, Information and Discussion Senses of Cinema: Great Directors Critical Database Great Performances: Kurosawa (PBS) CineFiles: Berkeley Art Museum and Pacific Film Archive (Kurosawa search) Akira Kurosawa at Japanese celebrity's grave guide Several trailers Anaheim University Akira Kurosawa School of Film Category:ဂျပန် ရုပ်ရှင်ဒါရိုက်တာများ။
300px|မဟာဗန္ဓုလတံတားအား ညအခါတွေ့မြင်ရပုံ မဟာဗန္ဓုလတံတားသည် ရန်ကုန်မြို့ရှိ အဓိကတံတားတစ်စင်းဖြစ်ပြီး ၁၉၉၈-ခုနှစ်တွင် တည်ဆောက်ခဲ့ကာ ၂၀၀၁ ခုနှစ်တွင်ပြီးစီးခဲ့သည်။
စစ်သူကြီးမဟာဗန္ဓုလအား ဂုဏ်ပြုသောအားဖြင့် အမည်ပေးထားခြင်းဖြစ်သည်။
ယမုံနာလမ်း နှင့် မဟာဗန္ဓုလလမ်းကိုဆက်သွယ်ထားသည်။
ဗိုလ်တထောင်ခရိုင် ပုဇွန်တောင် မြို့နယ် နှင့် ဒေါပုံမြို့နယ် ကိုဆက်သွယ်ထားသည်။
၆ လမ်းသွား အကျယ် ကား လမ်းတစ်ဖက်စီလျှင် အကျယ် လူသွားလမ်းပလက်ဖောင်းအသွားအပြန်ပါဝင်သည်။
အရှည် ရှိသည်။
ကိုးကား ကဏ္ဍ:ရန်ကုန်မြို့ရှိ အဆောက်အအုံများ ကဏ္ဍ:မြန်မာနိုင်ငံရှိ တံတားများ။
Rock en español () သည် အင်္ဂလိပ်ဘာသာတွင် ကျယ်ပြန့်လာခဲ့ပြီး စပိန်ဘာသာဖြင့် သီဆိုသော မည်သည့် rock ဂီတမဆို ဆိုလိုသည်။
အင်္ဂလိပ်ဘာသာ တီးဝိုင်းများနှင့်မတူဘဲ အနုပညာရှင်အနည်းစုသာ ကမ္ဘာတစ်ဝန်းတွင် အောင်မြင်မှုရှိလာခဲ့သည်။
ကွဲပြားသော နိုင်ငံတိုင်းအလိုက် ထောက်ကူမှုလျော့နည်းသည်။
၁၉၅၀နောက်ပိုင်းတွင် စတင်ခဲ့သော်လည်း rock အနုပညာရှင်အများစုသည် အင်တာနက်မှ ရန်ပုံငွေ စုဝေးသည့်တိုင်အောင် နိုင်ငံအတွင်းတွင် အောင်မြင်မှုရရှိခဲ့သည်။
မည်သို့ပင်ဆိုစေ တချို့ rock en espanol အနုပညာရှင်များသည် ၁၉၈၀အလယ်မှ ၁၉၉၀ အထိ ထောက်ကူပေးသော ကြေညာတိုက်ပွဲများနှင့်အတူ "Rock en tu idioma" Rock in your language ဟုအခေါ်အဝေါ်နှင့်အတူ နိုင်ငံတကာတွင် နယ်ပယ်ဒေသများကို ကန့်လန့်ဖြတ်ကာ တိုးတက်ခဲ့သော folkoric rhythm လွှမ်းမိုးသည့် သီးခြားrock အခြေစိုက်ပုံစံဖြစ်သည်။
တချို့ထင်ရှားသောပုံစံများမှာ latin rock ( လက်တင်သီးသန့်အဖွဲ့အစည်းများရှိ latin alternative, alternative rock ဖြစ်ရပ်နှင့်အတူ ရောနှောထားသော latin ဘာသာများထဲတွင် ဖွဲ့ဖြိုးတိုးတက်ခဲ့သည်။
Latin American နှင့် Caribbean Folkloric သီချင်းများနှင့် အတူ ရောနှေထားသည် rock ဂီတဖြစ်သည်) အခြားအမျိုးအစားများမှာ ska, reggae နှင့် soca သို့ Andalusion rock, a flamenco တို့ဖြစ်စပိန်မှ ပေါ်ထွက်လာခဲ့သည့် ပုံစံဖြစ်သည်။
သမိုင်းကြောင်း စတင်ခြင်း(၁၉၅၆-၁၉၆၄) စပိန်ဘာသာ rock ဂီတသည် Elvis Plresley, Buddy Holly နှင့် Bill Haley တို့ကို နားထောင်နေ့သည့်ကြားမှ ၁၉၅၀နောက်ပိုင်းတွင် စတင်ခဲ့သည်။
သူတို့သည် အမေရိကန်တွင် rockabilly ဖြင့် ကျော်ကြားခဲ့သည်။
Gloria Rios ၏ El relojito သီချင်းကို ၁၉၅၆တွင် ဖြန့်ချိခဲ့ပြီး rock en espanol ၏ အသေးစိတ်စီမံချက်ဟုဆိုသည်။
၁၉၅၈တွင် Ritchie Valens (အမေရိကန် အဆိုတော်)သည် မက်ဆီကန် folk သီချင်း La Bamba သီချင်းကို ပြန်ဆိုခဲ့ပြီး လက်တင်အမေရိကကို ဖြတ်သန်း၍ စပိန်ဘာသာဖြင့် ကျော်ကြားလာခဲ့သည်။
ထိုနှစ်အတွင်းတွင် Danny Flores( rock and roll saxphone ပညာရှင်) သည် သူ၏ Tequla သီချင်းကို ဖျော်ဖြေခဲ့ပြီး billboard သီချင်းစာရင်းတွင် နံပါတ် ၁ နေရာသို့ရောက်ခဲ့သည်။
လက်တင်အမေရိကမှ ပထမဆုံး rock တီးဝိုင်းမှာ ၁၉၅၀နောက်ပိုင်း Los Liopis နှင့် ၁၉၆၀ အစောပိုင်း Los Teen Tops တို့ဖြစ်ပြီး အမေရိကန် rock classics ပြန်ဆိုတေးများဖြင့် အောင်မြင်လာခဲ့သည်။
စပိန်ဖြစ်ရပ်များသည် အင်္ဂလိပ်ဘာသာစကားမပြောသောနိုင်ငံများတွင် Ye-ye ပုံစံဖြင့် လွှမ်းမိုးခဲ့သည်။
၁၉၆၀ အစောပိုင်းတွင် Nueva ola ဟုခေါ်သော rock ဂီတပုံစံသည် တောင်အမေရိကန်နိုင်ငံများ အချို့တွင် အမေရိကန်နှင့် ဥရောပပုံစံလွှမ်းမိုးသော တီးဝိုင်းများကို ရည်ညွန်းသည်။
ဗြိတိန်ကျူးကျော်ခြင်း အကျိုးဆက်( ၁၉၆၄-၁၉၇၀) The Beatles ကျော်ကြားလာပြီးနောက် ဗြိတိန်ကျူးကျော်မှု အောင်မြင်ခဲ့သည်။
Beat ဂီတ၊ Rhythm နှင့် Blues၊ Psychedelia၊ soul၊ folk-rock or Pop music ကဲ့သို့ ပုံစံသစ်များလိုက်ဖက်အောင်ပြင် ဆင်ခဲ့သည်။
Beat ဂီတနှင့် Psychedelic pop တို့သည် Los Brincos, El Kinto, Los Bravos နှင့် အင်္ဂလိပ်နှင့်စပိန်အဆိုရှင်များဖြစ်သော Los Shakers, Los Gatos နှင့် The Speakers တို့ကဲ့သို့ အမှတ်ရစရာဖြစ်ခဲ့ပြီးသည်။
စပိန်ဘာသာဖြစ်ရပ်သည် ထွန်းပေါက်၍ ခက်ခဲသော်လည်း ထိုတီးဝိုင်းအနည်းစုသည် အင်္ဂလိပ်ဘာသာဖြင့်သီဆိုရာ၌ အောင်မြင်မှုရရှိခဲ့သည်။
Miguel Rios နှင့် Los Bravos တို့ပြုလုပ်ခဲ့ကြသည်။
Los Saicos တီးဝိုင်းသည် proto-punk တီးဝိုင်းဟောင်းများထဲမှ တစ်ခုဖြစ်သည်။
မက်ဆီကို လူမျိုး Carlos Santana သည် မြောက်ကယ်လီဖိုးနီးယားသို့ ပြောင်းရွေ့ခဲ့ပြီး ဆန်ဖရန်ဆစ်စကို rock ဖြစ်ရပ်သို့ ပြောင်းရွေ့ခဲ့သည်။
၆၀ရာစု အဆုံးတွင် Santana တီးဝိုင်းကို တည်ထောင်ခဲ့သည်။
သူသည် Anglo-Sascon နှင့် Hispanic နောက်ခံမှ ဂီတသမားများ သည် အုပ်စုသို့ပြောင်းရွေ့ခဲ့သည်။
တီးဝိုင်းသည် ၁၉၇၀တွင် U.S နှင့် မက်ဆီကိုတွင် ကျော်ကြားသော တီးဝိုင်းများထဲမှ တစ်ခုဖြစ်လာခဲ့သည်။
rock ‘n’ roll နှင့် Jazz ကို ရိုက်ခတ်မှုနှင့် စည်းဝါးခြင်းကိုက်ခြင်းတို့ကို ပေါင်းစပ်ခဲ့သည်။
တီးဝိုင်းသည် စကားများကို စပိန်နှင့် အင်္ဂလိပ်သာသာသို့ ညီညီညွတ်ညွတ်ပြောင်းလဲခဲ့သည်။
သူတို့သည် မည်သို့ပင်ဆိုစေ အောင်မြင်သော Latin/Anglo rock တီးဝိုင်းသို့ ပြောင်းလဲခဲ့သည်။
ကမ္ဘာတစ်ဝန်းရှိ အရေးပါသော လက်တင်တီးခတ်ပုံနှင့် ဒရမ်တီးခတ်ပုံသို့ ကျယ်ပြန့်လာခဲ့သည်။
သူသည် သူ့ကိုယ်သို့ Rock en Espanol ဂီတသမားအဖြစ် မယူဆသော်လည်း သူ၏နောက်ခံRock ဂီတနှင့် ဂန္ထဝင်လက်တင် အမေရိကန်သီချင်းများ ရောနှောထားသည်။
လက်တင်ရိုးရာဓလေ့ ဂီတသမားဖြစ်သည်။
သူနှင့် သူ၏တီးဝိုင်းကို ကြီးမားသော ပေါင်းစပ်မှုသို့ ပေါင်းစပ်ခဲ့သည်။
သူတို့၏ Oye Como Va သီချင်းသည် Santana အရောအနှောထဲမှ တစ်ခုဖြစ်ပြီး မှုရင်းလက်တင် jazz နှင့် mambo ဂီတသမား Tito Puente က ရေးဖွဲ့ခဲ့ခြင်းဖြစ်သည်။
၁၉၆၀နောက်ပိုင်းတွင် Santana ၏ အောင်မြင်မှုနှင့်အတူဆုံတွေ့၍ လက်တင်-အမေရိကန် folk ဂီတနှင့် အကနှင့် လက်တင်အမေရိကန် စာပေနှင့် တစ်ခါတစ်ရံတွင် အိပ်မက်ဆန်၍ မှော်ဝင်သော ဇာတ်လမ်းများ ၎င်းသည် ယေဘုယျအားဖြင့် rock ဂီတမဟုတ်သော်လည်းလက်တင် rock ဂီတမဟုတ်သော်လည်း ၁၉၇၀ jazz သည် အမှတ်ရစရာ လက်တင်လွှမ်းမိုးမှုရှိခဲ့သည်။
ထိုဆယ်စုနှစ်အတွင်းတွင် Latin rock ဖျော်ဖြေခဲ့သည့်Malo လည်းပါဝင်ခဲ့သည်။
မည်သို့ပင်ဆိုစေ blues, acid rock, hard rock နှင့် prog rock တို့သည် ဆယ်စုနှစ်အတွင်းတွင် လွှမ်းမိုးခဲ့သည်။
Luis Alberto Spinetta ဦးဆောင်ခဲ့သည်။
Almendra တီးဝိုင်းသည် ၁၉၆၀နှင့်နောက်ပိုင်းတွင် အရေးပါသော prog ဦးဆောင်ခဲ့သည့် Almendra တီးဝိုင်းသည် ၁၉၆၀နှင့်နောက်ပိုင်းတွင် အရေးပါသော prog တီးဝိုင်းများမှတစ်ခုဖြစ်သည်။
Spinetta သည် ၁၉၇၀ rock en espanol ဖြစ်ရပ်ထဲမှ အရေးပါသော အနုပညာရှင်များထဲမှ တစ်ယောက်ဖြစ်ခဲ့သည်။
Prog rock စိုးမိုးခြင်း၊ hard rock မူရင်း ၆၀တွင် လွှမ်းမိုးတိမ်းညွတ်ခဲ့သည့် psychedelic အနုပညာရှင်များမှာ Los Dug Dugs, Pescado Robioso (heavy psych) (သို့) La Revolucion de Emiliano Zapota နှင့် blue အနုပညာရှင်များ Manal နှင့် progressive rock တီးဝိုင်းများ invisible, Sui Generis (folk prog), Tempo, Los Jaivas (Andean rock), Vox Dei, Triana တီးဝိုင်းများ ပေါ်ပေါက်လာခဲ့သည်။
Triana သည် Andalusion rock ဖြစ်ရပ်မှ တီထွင်သူများထဲမှ တစ်ခုဖြစ်သည်။
prog rock နှင့် flamenco ကိုရောနှောထားသည့် ပုံစံသစ်တစ်မျိုး စပိန်တွင် ပေါ်ထွက်လာခဲ့သည်။
၁၉၆၀နောက်ပိုင်းတွင် UK တွင် hard rock ပေါ်ထွက်လာသကဲ့သို့ Pappo’s Blues ကဲ့သို့ ၁၉၇၀ အစာပိုင်းတွင် ပထမဆုံး hard rock အနုပညာရှင်များပေါ်ပေါက်လာခဲ့သည်။
prog, blue နှင့် punk တို့လွှမ်းမိုးခဲ့သည့် hard rock လှုပ်ရှားမှုတစ်ခုဖြစ်သည့် Rock Urbano ဖြစ်ရပ်သည် ၁၉၇၀မှ leno တီးဝိုင်းသည်နှင့်အတူဖြစ်ရပ်ကို ပို၍ မာကျောစေခဲ့သည်။
ထိုရက်ပိုင်းအတောအတွင်းတွင် မက်ဆီကိုတွင် rock ဂီတ၏ဖိနှပ်မှုများ ပေါ်ပေါက်လာခဲ့သည်။
အစိုးရအရ အနုပညာရှင်များ label နှင့် radio ဌာနများကို underground သို့ အင်တိုက် အားတိုက်ပြုလုပ်စေခဲ့သည်။
အစိုးရအရ ၁၉၇၁တွင် Avandar Rock ပွဲတော်ကို ကျင်းပခဲ့သည်။
အာဂျီးတီးနားတွင် အာဏာရှင်သက်တမ်းထူထောင်သကဲ့သို့ အာဂျီးတီးနားအနုပညာရှင်းများသည် နိုင်ငံကိုစွန့်ခွာ၍ ဥရောပတွေင်း အထူးသဖြင့် စပိန်သို့ ပြောင်းရွေ့ကြသည်။
သူတို့သည် စပိန် rock ဖြစ်ရပ်သို့ ဆက်သွယ်ခဲ့ပြီး အာဂျီးတီးနားတီးဝိုင်း Tequila သည် အောင်မြင်မှုရရှိခဲ့သည်။
Tequila သည် rock and roll, glannနှင့် rhythm & blues ဖြစ်ရပ်သို့ ဆက်သွယ်ခဲ့သည်။
အခြားစပိန်အနုပညာရှင်များ ဖြစ်သော Buring (သို့) La Orquesta Mondragon တို့ပါဝင်ခဲ့သည်။
နိုင်ငံတကာနဲ့ညီအအောင်ပြုလုပ်ခြင်း (၁၉၈၀) Punk rock များနိမ့်ကျနေစဉ်တွင် ၁၉၈၀တွင် la Pllla Records, Siniestro Total (သို့) Los Violadore တို့နှင့်အတူ ထင်ရှားသော punk တီးဝိုင်းများ ပေါ်ထွက်လာခဲ့သည်။
၁၉၈၀အတောအတွင်းတွင် punkမှ new wave နှင့် post punk စသောမျိုးခွဲများ ပေါ်ထွက်လာခဲ့သည်။
La Movida Madrilena သည် ထိုပုံစံများကြားမှ အရေးပါသောလှုပ်ရှားမှုတစ်ခုဖြစ်လာခဲ့သည်။
၁၉၈၀အလယ်တွင် Rock en ta idioma ဖြစ်ရပ်သည် တီးဝိုင်းများကို နိုင်ငံတကာနှင့်ကိုက်ညီစေခဲ့သည်။
Soda Stereo သည် ပထမဆုံးစပိန်ဘာသာrock တီးဝိုင်းဖြစ်ပြီး လက်တင်အမေရိကကို ကျော်ဖြတ်၍ ဂုဏ်ယူဖွယ်ဖြစ်အောင် ကျော်ကြားလာခဲ့သည်။
မည်သို့ပင်ဆိုေစေ ထိုအချိန်အတောအတွင်းတွင် (၁၉၈၀နောက်ပိုင်း) Enanitors Verdes, Caifanes, Hombres G, Los Rrisioneros တီးဝိုင်းတို့နှင့်အတူ အောင်မြင်မှုရရှိခဲ့သည်။
မကြာသေးမီအချိန်များ(၁၉၉၀ရှေ့သို့) ၁၉၉၃တွင် MTV လက်တင်အမေရိကမိတ်ဆက်မှုနှင့်အတူ နိုင်ငံတကာဖြစ်ရပ်စတင်လာခဲ့သည်။
Los Prisionero တီးဝိုင်း၏ We are Sudomerican rockers video သည် လက်တင်အမေရိကန်ဖြစ်ရပ်ကို စတင်ရန်တုံ့ပြန်နိုင်ခဲ့သည်။
၁၉၉၀နောက်ပိုင်းတွင် MTV သည် ၂၀၀၂ ခုနှစ်တွင် ပင်ကိုစွမ်းရည်နှင့် အောင်မြင်ဖြစ်ထွန်းမှုကို အသိအမှတ်ပြုစေရန် MTV Video Music Awards နှင့် Premios MTV Latinoamerica ဆုများကို ဖန်တီးခဲ့သည်။
မည်သို့ပင်စေ MTV လက်တင်အမေရိကသည် အာဂျီးတီးနားနှင့် မက်ဆီကို rock တီးဝိုင်းများအတွက်ဝေဖန်ခြင်းခံခဲရ သည်။
ချီလီနှင့် ကိုလန်ဘီယာမှ တီးဝိုင်းများပါဝင်ခဲ့သည်။
MTV latino တီးဝိုင်းများ Los Fabulosos cadillacs, Mano vecindad, Babasonicos, Los Rodriguez နှင့် Heroes del Silencio တို့သည် အသံလွင့်ခြင်းခံခဲ့ရသည်။
La Renga, Cuca (သို့) Extremoduro စသော hard rock တီးဝိုင်းအချို့သည် အောင်မြင်မှုအချို့ရရှိခဲ့သည်။
၁၉၉၀ခုနှစ် alternative rock အောင်မြင်မှု အတောအတွင်းတီးဝိုင်းအများစုသည် alt rock နှင့် Latin Alternative ပုံစံများကို ska, reggae နှင့် latin folkloric အစိတ်အပိုင်းများကို ပေါင်းစပ်ဖျော်ဖြေခဲ့ကြသည်။
Robi Draco Rosa, Caifanes, Café Tacuba နှင့် La Ley တီးဝိုင်းများတို့သည် နိုင်ငံတကာတွင်ကျယ်ပြန့်လာခဲ့သည်။
အောင်မြင်သော တီးဝိုင်းများနှင့်ဂီတသမားတွင် Juanes, Libido, Mana (Mexico), Jaguares, Aterciopelados, Bersuit Vergarabat, Jorge Dresdes နှင့် Los Tres တို့ပါဝင်ခဲ့သည်။
တီးဝိုင်းသစ်များသည် ၁၉၉၀ ဂီတဗီဒီယိုဖွံ့ဖြိုးတိုးတက်မှုကို ဖြတ်သန်း၍ အောင်မြင်မှုရရှိခဲ့သည်။
အမေရိကန်မှ Rock en español Rock en español သည် rock and roll ဂီတနှင့် စပိန်စကားပြောသောနိုင်ငံများမှာ ကျော်ကြားသောဂီတများ ဥပမာ Cumbia, ranchera, rumba နှင့် tango စသောဂီတများကို ယူဆောင်လာခဲ့သည်။
လော့(စ်)အိန်ဂျယ်တွင် underground ဖြစ်ရပ်သည် ဖွံ့ဖြိုးတိုးတက်လာခဲ့ပြီး rock en espanol အနုပညာဖျော်ဖြေတင်ဆက်မှုနှင့်မွန်းမံခြယ်လှယ်ခဲ့သည်။
LA REE တီးဝိုင်းများမှ ထိပ်တန်းတီးဝိုင်းများတွင် Motita, Maria Fated, Rascuache, Voz de Mang Cabula, Las 15 Letras, Berdadera FE နှင့် Los Olvidados တို့ပါဝင်သည်။
US အခြေစိုက် REE record label များတွင် Aztlan records, EI Mero Mero Records နှင့် Mofo records တို့ပါဝင်သည်။
ထိုထဲမှ အများစုသည် chicano rock ဖြစ်ရပ်နှင့်ဆက်စပ်နေသည်။
မဟာဗန္ဓုလလမ်း thumb|၁၈၉၀ ခုနှစ်များတွင်တွေ့ရသော မြို့တော်ခန်းမရှေ့မှ ဒါလဟိုစီလမ်း မဟာဗန္ဓုလလမ်း(ယခင် ဒါလဟိုစီလမ်း) ရန်ကုန်မြို့တောင်ပိုင်းတွင်ရှိသော အဓိကလမ်းမကြီးဖြစ်သည်။
ထိုလမ်းမကြီးသည် အနောက်မှ အရှေ့သို့ ဖောက်လုပ်ထားပြီး ဗိုလ်ချုပ်အောင်ဆန်းလမ်းနှင့်အပြိုင် တည်ရှိနေသည်။
မဟာဗန္ဓုလလမ်းသည် ကမ်းနားလမ်းနှင့် ၈ လမ်းတို့ဆုံရာနေရာမှ အောက်ပုဇွန်တောင်လမ်းအနီး ရာဇဓိရာဇ်လမ်းအထိ ရှည်လျားသော အရှေ့အနောက် သွယ်တန်းနေသည့် လမ်းမကြီးတစ်ခုဖြစ်သည်။
ဤလမ်းကို ကိုလိုနီခေတ်က အင်္ဂလိပ်-မြန်မာ ဒုတိယစစ်ပွဲအပြီး အောက်မြန်မာနိုင်ငံကို သိမ်းပိုက်ခဲ့သည့် အိန္ဒိယဘုရင်ခံချုပ် လော့(ဒ်)ဒါလဟိုဇီ (Lord Dahlousie)အား ဂုဏ်ပြုသောအားဖြင့် ဒါလဟိုဇီလမ်းဟု အမည်ပေးခဲ့ကြသည်။
ဒါလဟိုဇီလမ်းကို (၃.၄.၁၉၅၆)တွင် ကျင်းပခဲ့သည့် ရန်ကုန်မြူနီစီပယ် အစည်းအဝေးမှ မဟာဗန္ဓုလလမ်းဟု အမည်ပြောင်းလဲခဲ့သည်။
ထိုလမ်းမကြီးပေါ်တွင် မဟာဗန္ဓုလပန်းခြံနှင့် မဟာဗန္ဓုလတံတားတည်ရှိသည်။
thumb| Category:ရန်ကုန်မြို့ရှိ လမ်းများ။
ပြည်လမ်း၊ ရန်ကုန် ပြည်လမ်းသည် ရန်ကုန်မြို့ကို ဖြတ်သန်းသွားသော အဓိကလမ်းမကြီး တစ်ခုဖြစ်ပြီး မန္တလေးမြို့သို့ သွားနိုင်သော အမှတ် (၁) ပြည်ထောင်စု အဝေးပြေးလမ်းမကြီး၏ ပထမအဆင့်လည်းဖြစ်သည်။
ပြည်လမ်းသည် မြို့၏ အနောက်အလယ်ပိုင်းကို တောင်မှ မြောက်သို့ ဖြတ်သန်းသွားသည်။
ပြည်လမ်းပေါ်တွင် အရေးကြီးသော အဆောက်အဦများဖြစ်သော ဘဏ်များ၊ ဆေးရုံများ၊ များလှစွာသော အစိုးရရုံးများ၊ အသံလွှင်ရုံများ တည်ရှိသည်။
ထိုအထဲတွင် အမျိုးသားပြတိုက်၊ ယခင်အမျိုးသားပါလီမန် အဆောက်အဦဟောင်း၊ ပြည်သူ့ဥယျာဉ်၊ ရန်ကုန်တက္ကသိုလ်တို့ ပါဝင်သည်။
ပြည်လမ်းမကြီးသည် ရန်ကုန်တိုင်းဒေသကြီး မင်္ဂလာဒုံမြို့နယ်၊ ထောက်ကြံ့မြို့တွင်လမ်းခွဲကာ ရန်ကုန်-ပြည်လမ်းဟူ၍ ပြည်လမ်းမကြီး၏ အဆက်အနေဖြင့် ရန်ကုန်မြို့တော်မှ ၁၇၉ မိုင်ခန့်ဝေးသော ပဲခူးတိုင်းဒေသကြီး ပြည်မြို့သို့သွားရန် အဝေးပြေးလမ်းတစ်ခုအနေဖြင့် ခွဲထွက်သွားသည်။
ရန်ကုန်-ပြည်လမ်းမကြီးအနေနှင့် ခွဲထုတ်ရာ လမ်းအတိုင်းမဟုတ်ဘဲ တန်းတန်းဆက်သွားပါက အမှတ် (၁) မြို့ဝင်လမ်းမကြီးအနေဖြင့် ဆက်လက်ကာ လှည်းကူးမြို့နယ်အရောက်တွင်ရန်ကုန်-မန္တလေး အဝေးပြေးလမ်းမကြီးအဖြစ်၎င်း၊ ရန်ကုန်- ပဲခူး ခြောက်လမ်းသွားအဝေးပြေးလမ်းမကြီးအဖြစ်၎င်း၊ မြန်မာပြည်၏ ဒုတိယမြို့တော် မန္တလေး သို့ တိုက်ရိုက်ဆက်သွယ်သည့် ရန်ကုန်-မန္တလေး အမြန်လမ်းမကြီး အဖြစ်၎င်း ခွဲထွက်ကာ မြန်မာပြည်အနှံ့အပြားကိုသွားနိုင်သည့် လမ်းမကြီးတစ်စင်းအဖြစ် ပါဝင်နေသည်။
Cowpunk (သို့မဟုတ်) country punk သည် punk rock ၏ မျိုးခွဲတစ်မျိုးဖြစ်ပြီး ၁၉၇၀ နှင့် ၁၉၈၀ အစောပိုင်းတွင် ယူနိုက်တက်ကင်းဒမ်းနှင့် ကယ်လီဖိုးနီးယားမှ စတင်ခဲ့သည်။
punk rock (သို့မဟုတ်) New Wave ကို country music, folk music နှင့် blues ကို ပေါင်းစပ်ထားခြင်းဖြစ်သည်။
ဤဖြစ်ရပ်တွင် ပါဝင်သော ဂီတသမားများသည် alternative country နှင့် roots rock များနှင့် ဆက်နွယ်လာခဲ့သည်။
သမိုင်းကြောင်း ၁၉၈၄ခုနှစ် New York Time သတင်းစာဆောင်းပါးတွင် cowpunk သည် မျက်စိကျစေသော အနုပညာရသအဖြစ်အသိအမှတ်ပြုခြင်းခံခဲ့ရပြီး ဝေဖန်ရေးသမားများသည် တစ်နည်းအားဖြင့် punk နှင့် new wave တီးဝိုင်းများနှင့်မဆက်စပ်ဘဲ country လွှမ်းမိုးသည့် ဂီတအဖြစ် ခွဲခြား၍ အသုံးပြုခဲ့သည်။
ဆောင်းပါးသည် ဂီတသမိုင်းကို အတိုချုပ်ခဲ့သည်။
US တွင်ပြောကြသည်မှာ ၁၉၈၀အစောပိုင်း တွင် ကွဲပြားသော punkနှင့် new wave တီးဝိုင်းများသည် classic country မှတ်တမ်းများကို စတင်၍စုဆောင်းခဲ့သည်။
ထိုနောက် သူတို့၏ အကြိုက်ဆုံးသီချင်းများကို အရှိန်မြင့်သော ပြန်ဆိုတေးများ အဖြစ် ဖျော်ဖြေတင်ဆက်ခဲ့သည်။
တီးဝိုင်းသစ်များလည်း ပေါ်ထွက်လာခဲ့သည်။
၁၉၈၄တွင် U.S နှင့် အင်္ဂလန်တွင် တီးဝိုင်းဒါဇင်များစွာပါရှိခဲ့ပြီး country ဂီတကို MTV Generation အတွက်ပြုလုပ်ခဲ့သည်။
ဥပမာအားဖြင့် UK အုပ်စုနှစ်ခုဖြစ်သည့် country-tinged pop တီးဝိုင်း Boothill Foot Tappersနှင့် New Wave အုပ်စုဖြစ်သည့် Yip Yip Coyote နှင့်အခြားတီးဝိုင်းများဖြစ်သော X,The Blasters, Meat Puppet, Rubber Rodeo, Rank and File, Jason and Scorchers နှင့် Violent Femmes တို့ပါဝင်သည်။
ကျောက်ကပ်ရောင်ရောဂါ Pyelonephritis (ဂရိစကား πύελο|ς pýelo|s, "ဇလုံ" + νεφρ|ός nepʰrós, "ကျောက်ကပ်" + suffix -itis ဆိုသည်မှာ "ရောင်ရမ်းခြင်း") ဟုဆိုရာတွင် ကျောက်ကပ် အတွင်းအသားစများ၊ ဆီးစုပြွန်များ၊ ကျောက်ကပ်ပြွန်အရင်း ရောင်ရမ်းခြင်းတို့ပါဝင်သည်။
အများအားဖြင့် ဘက်တီးရီးယားပိုးများဟာ ဆီးလမ်းကြောင်းမှသော်လည်းကောင်း၊ သွေးလည်ပတ်မှုစနစ်မှတဆင့်သော်လည်းကောင်း ကျောက်ကပ်သို့ရောက်ရှိသောကြောင့် ရောင်ရမ်းရခြင်း ဖြစ်သည်။
ဆီးစုပြွန်များ၊ ကျောက်ကပ်ပြွန်အရင်းများ ရောင်ရမ်းခြင်းကို "pyelitis" လို့ သတ်သတ် ခေါ်ဆိုနိုင်ပါတယ်။
Using Medical Terminology: A Practical Approach 2006 p.723 တစ်နည်းဆိုသော် ဆီးစုပြွန်များ၊ ကျောက်ကပ်ပြွန်အရင်းများရောင်ရမ်းခြင်း "pyelitis" နှင့် ကျောက်ကပ်ရောင်ရမ်းခြင်း "nephritis" ကိုပေါင်း၍ ကျောက်ကပ်ရောင်ရောဂါ "pyelonephritis" ဟု ခေါ်ဆိုခြင်းဖြစ်သည်။
အခြေအနေဆိုးရွားပါက ကျောက်ကပ်တွင် ပြည်တည်ခြင်း "pyonephrosis"၊ သွေးဆိပ်တက်ခြင်း "sepsis" (ပြင်ပမှဝင်ရောက်လာသော ရောဂါပိုးမွှားများအား ခန္ဓာကိုယ်မှတုံ့ပြန်တိုက်ခိုက်မှုကြောင့် ဖြစ်ခြင်း) (a systemic inflammatory response of the body to infection)၊ ကျောက်ကပ်ပျက်စီးခြင်းနှင့် သေဆုံးခြင်းတို့ ဖြစ်နိုင်သည်။
အဖျားကြီးခြင်း၊ နှလုံးခုန်မြန်ခြင်း၊ ဆီးသွားလျှင် နာကျင်ခြင်း၊ ဗိုက်နာခြင်း (ကျောအောင့်ခြင်း)၊ ပျို့ခြင်း၊ ရောင်သောဘက်၌ စမ်းလျှင်နာခြင်း စသော ရောဂါလက္ခဏာများ ခံစားရနိုင်သည်။
ကျောက်ကပ်ရောင်ရမ်းခြင်းအဆင့်မှ ဆီးဆိပ်တက်ခြင်း "urosepsis" သို့ တိုးတက်ရောက်ရှိပါက သွေးဆိပ်တက်ခြင်းကြောင့် ရှော့ခ်ရခြင်း "septic shock" လက္ခဏာများဖြစ်သည့် အသက်ရှူမြန်ခြင်း၊ သွေးပေါင်ကျခြင်း၊ ခိုက်ခိုက်တုန်တက်ခြင်းနှင့် ရံဖန်ရံခါ ဂယောင်ဂတမ်းဖြစ်ခြင်းတို့ကို ခံစားရနိုင်သည်။
ထိုသို့ဖြစ်ပါက ပဋိဇီဝဆေးများဖြင့်ကုသရန် လိုအပ်သည်။
တခါတရံ ureteroscopy, percutaneous nephrostomy or percutaneous nephrolithotomy ကဲ့သို့သော နည်းလမ်းများဖြင့် ကုသရန်လိုအပ်သည်။